Publio Cornel Escipión Africán Mayor (latín: P·CORNELIVS·P·F·L·N·SCIPIO·AFRICANVS) (Roma, 20 de chunio de 236 aC – Villa de Liternum, Campania, 3 d'aviento de 183 aC) estió un important politico y melitar d'a Republica Romana que sirvió como cheneral mientres a Segunda Guerra Punica. Se fació famoso por estar o solo cheneral román capaz d'esconfir a Aníbal, chesta que li valió que adhibisen a lo suyo nombre u agnomen d' Africán. O feito que o pueblo román li posase d'embotata d'o Hanibal Román demuestra que estió un d'os mellors chenerals d'a Edat Antiga, o cheneral més destacato d'a historia de Roma antiga anterior a Cayo Mario y Chulio César. Ye descrito por as fuents antigas como un hombre de carácter benevolo, d'ideyolochía liberal, afable y magnanimo. O suyo genio melitar se debeba a la perspicacia y a lo inchenio, fendo saber a sus lechions en bellas ocasions que actuaba baixo a protección divina d'os dioses d'o panteyón román.